Poezia în lupta cu coronavirusul: Oana Pellea citeşte online pentru fani.
Oana Pellea citeşte online poezie pentru fanii săi. Actriţa spune că a luat această decizie pentru că teatrele sunt închise şi trebuie să îşi "justifice existenţa pe Pământ". Oana Pellea va recita în fiecare seară poezie sau fragmente de proză preferate.
"Pentru că trăim ce trăim şi pentru că cred că un artist trebuie să facă ceea ce ştie el să facă mai bine sau ceea ce crede că ştie să facă mai bine şi pentru ca să nu treacă tot timpul ăsta degeaba, teatrele fiind închise, să îmi justific şi eu existenţa pe Pământ, să nu fac umbră pământului degeaba, m-am gândit ca, în fiecare seară, să vă citesc o poezie sau o pagina ce mi-e mie aproape de suflet. Şi, astă seară, îmi îngădui, îngăduiţi-mi să încerc să vă citesc Nichita Stănescu".Actriţa Oana Pellea a ales să citească sâmbătă seară poemul "Îngerul cu o carte în mână", de Nichita Stănescu."Pe maine seară şi totul o să fie foarte bine, cu tot dragul, din tot sufletul, o seara frumoasă!", şi-a încheiat actriţa mesajul, publicat pe canalul său de YouTube.